
转讜住驻讜转



诪讗讬 讟注诪讗 拽讟诇转讬讛 诇注诪砖讗. 讜讗诐 转讗诪专 讛讬讗讱 谞转讞讬讬讘 讬讜讗讘 讘诪讗讬 讚拽讟诇讬讛 诇注诪砖讗 讛讗 讘注讬 讛转专讗讛 讜讗驻讬诇讜 诇诪''讚 讞讘专 讗讬谞讜 爪专讬讱 讛转专讗讛 讛讻讗 诇讗 讛讬讛 讞讘专 讘讚讘专 讝讛 砖讛讬讛 讞讜砖讘讜 诪讜专讚 讘诪诇讻讜转 讜讛''诇 砖讜讙讙 讜讬''诇 讚诇讗 谞转讞讬讬讘 讗诇讗 诪砖讜诐 讛讜讗 讙讜驻讬讛 讚讛讜讛 诪讜专讚 讘诪诇讻讜转:

专讘讬谞讜 讞谞谞讗诇

讘诪砖讬讞 讛' 讜讞住专 诇讞诐 讝讛 讬讛讜讬讻讬谉 砖谞讗诪专 讜讗专讜讞转讜 讗专讜讞转 转诪讬讚 谞讬转谞讛 诇讜 诪讗转 讛诪诇讱 讚讘专 讬讜诐 讘讬讜诪讜:



驻讜讚讙专讗. 讘诇砖讜谉 讬讜谉 讗诇谞拽专诐 驻讜讚讙专讗. 讗转讬讜讛 诇讬讜讗讘 讜讚讬讬谞讜讛 讗"诇 [讙讜讗诇 讛讚诐 讚注砖讗诇 讛讜讬] 诪讗讬 讟注诪讗 [讚讻转讬讘] 讜讬诪转 讘讚诐 注砖讛讗诇 讗讞讬讜 讗诪专讜 讬讬讝讬诇 讗讘谞专. 诇注诪砖讗 讘谉 讬转专 讗诪讗讬 拽讟诇转讬讛 讗"诇 注诪砖讗 诪讜专讚 讘诪诇讻讜转 讛讜讛 砖谞讗诪专 讜讬讜讞专 诪谉 讛诪讜注讚 讗砖专 讬注讚讜 讗"诇 注诪砖讗 讗讻讬谉 讜专拽讬谉 诪讬注讜讟讬谉 讚专砖 讚讗砖讻讞讬谞讛讜 讚驻转讞讜 讘诪住讻转 讗诪专 讻转讬讘 讘讬讛讜砖注 讻诇 讗讬砖 讗砖专 讬诪专讛 讗转 驻讬讱 讜讙讜' 讬讻讜诇 讗驻讬诇讜 诇讚讘专讬 转讜专讛 讬砖诪注 诇讜 转"诇 专拽 讞讝拽 讜讗诪抓 讜讻' 拽专讗 讗讞专讬谞讗 专拽 讞讝拽 讜讗诪抓 诪讗讚 诇砖诪讜专 讜诇注砖讜转 讻讻诇 讛转讜专讛 讗砖专 爪讜讛 诪砖讛 注讘讚讬 讗诇 转住讜专 诪诪谞讜 讬诪讬谉 讜砖诪讗诇 诇诪注谉 转砖讻讬诇 讘讻诇 讗砖专 转诇讱 讜拽讬讬诪讗 诇谉 讗讻讬谉 讜专拽讬谉 诪讬注讜讟讬谉 讻"诪 砖讻' 讗讱 (讜讗讱) [讜专拽] 诇诪注讟 讘讗讜 讜讻讬讜谉 讚讻转讘 讛讻讗 专拽 诇诪注讟 讻讬 讘讚讘专讬 转讜专讛 讗讬谉 砖讜诪注讬谉 诇讜 讗讚专讘讛 讗转讛 讛讜讗 诪讜专讚 讘诪诇讻讜转 砖谞讗诪专 讜讛砖诪讜注讛 讘讗讛 讗诇 讬讜讗讘 讻讬 讬讜讗讘 谞讟讛 讗讞专讬 讗讚谞讬讛 讜讙讜' 讜谞讙诪专 讛讚讬谉 讘讻讱. 讻转讬讘 讜讗讞专讬 讗讘砖诇讜诐 诇讗 谞讟讛 诪"讟 诇讗 谞讟讛 讗诪专 注讚讬讬谉 诇讞诇讜讞讬转 砖诇 讚讜讚 拽讬讬诪转 讗住讟讙谞讬谞讜 讚讗诪专 专讘 转' 讬诇讚讬诐 讘谞讬 讬驻转 转讜讗专 诪讙讚诇讬 讘诇讜专讬转 讛讬讜 诇讜 诇讚讜讚 讜诪讛诇讻讬谉 讘专讗砖讬 讛讙讬讬住讜转 讜讛谉 讛谉 讗讙专讜驻讬谉 砖诇 讘讬转 讚讜讚 讻诇讜诪专 讜诪讛谉 诪转讬讬专讗 讬讜讗讘 诇谞讟讜转 讗讞专讬 讗讘砖诇讜诐 讜驻诇讬讙讗 讚专' 讗讘讗 讘专 讻讛谞讗 讚讗诪专 讗诇诪诇讗 讚讜讚 诇讗 注砖讛 [讬讜讗讘] 诪诇讞诪讛 讜讗诇诪诇讗 讬讜讗讘 诇讗 注住拽 讚讜讚 讘转讜专讛 砖谞讗' 讜讬讛讬 讚讜讚 注讜砖讛 诪砖驻讟 讜爪讚拽讛 讜讬讜讗讘 注诇 讛爪讘讗 讜诪讛 讟注诐 讬讜讗讘 注诇 讛爪讘讗 诪砖讜诐 讚讚讜讚 注砖讛 诪砖驻讟 讜爪讚拽讛:



讜讬砖讬讘讜 讗讜转讜 诪讘讜专 讛住讬专讛 讗"专 讗讘讗 讘专 讻讛谞讗 讘讜专 讜住讬专讛 讙专诪讜 诇讜 诇讗讘谞专 砖讬讛专讙 诪驻讜专砖 讘转诇诪讜讚 讗"讬 讘住讜讟讛 驻"讗. 砖专爪讛 砖讗讜诇 诇讛砖讬讘 讗转 讚讜讚 诪驻谞讬 砖讗诪专 讘注转 砖诇拽讞 讛爪驻讞转 讜讛讞谞讬转 讛讬讛 讬讻讜诇 诇讛讜专讙谞讬 讜讻讬讜谉 砖诇讗 讛专讙谞讬 爪讚讬拽 讛讜讗 讗讬谉 诇专讜讚驻讜 讜讗"诇 讗讘谞专 诇讗 讻讬 讗诇讗 讛爪驻讞转 讜讛讞谞讬转 讛谞注专讬诐 讛诇讻讜 诇讛讘讬讗 诪讬诐 诪谉 讛讘讜专 讜砖讻讞讜诐 砖诐 讘讘讜专. 讜讘讗 讚讜讚 讜诪爪讗诐 讘讘讜专 砖诇 诪讬诐 讜诇拽讞诐 讗"诇 讛爪驻讞转 讜讛讞谞讬转 讛谞讛 讗诪专转 讘讘讜专 谞砖讗专讜 讻谞祝 诪注讬诇讜 诪讛 转讗诪专 讘讜 讗"诇 讻谞祝 诪注讬诇讱 讘住讬专讛 讛讜注专转 讻诇讜诪专 谞住讘讱 讘拽讜爪讬诐 讜谞讞转讱 讜诪爪讗讜 讚讜讚 讜诇拽讞讜 诪砖诐. 讜讻讬讜谉 砖诇讗 讛谞讬讞讜 讗讘谞专 诇讛转驻讬讬住 诇讚讜讚 谞注谞砖 注诇讬讛谉 讜讝讛讜 驻讬' 讘讜专 讜住讬专讛 讙专诪讜 诇讜 诇讗讘谞专 砖讬讛专讙. 讗诪专 专讘 讬讛讜讚讛 讗诪专 专讘 诪讗讬 讚讻转讬讘 讜讬讟讛讜 讬讜讗讘 讗诇 转讜讱 讛砖注专 诇讚讘专 讗转讜 讘砖诇讬. 注诇 注住拽讬 讛砖诇. 驻讬' 砖讗诇讛 砖讗诇讜 讘注谞讬谉 讞诇讬爪讛 讻讚讻转讬讘 砖诇 谞注诇讱 诪注诇 专讙诇讬讱. 讗砖专 驻讙注 讘砖谞讬 讗谞砖讬诐 爪讚讬拽讬诐 讜讟讜讘讬诐 诪诪谞讜 讜讙讜' 爪讚讬拽讬诐 诪诪谞讜 砖讛谉 讘驻讛 讜诇讗 注砖讜 砖讗诪专 诇讛诐 砖讗讜诇 讛诪诇讱 诇讛专讜讙 讛讻讛谞讬诐 讜诇讗 拽讘诇讜 诪诪谞讜. 讜讻讱 讛讜讗 诪驻讜专砖 讘转诇诪讜讚 讗"讬 讘驻专拽 讞诇拽. 讜讬讗诪专 讛诪诇讱 诇专爪讬诐 讛谞爪讘讬诐 注诇讬讜 住讘讜 讜讛诪讬转讜 讻讛谞讬 讛' 讜讙讜'. 诪讬 讛讬讜 讗"专 砖诪讜讗诇 讗讘谞专 讜注诪砖讗 讛讬讜 讗诪专讜 诇讜 讻诇讜诐 讗讬转 诇讱 注诇讬谞谉 讗诇讗 讛讚讬谉 讝讜谞专讗 讜讛讚讬谉 讻诇讬谞专讬谉. 驻讬' 讻诇讬 讝讬讬谉 讜专住谉 讛住讜住 讘诇砖讜谉 讬讜谉 讻讱 砖诪谉. 讗诪专讜 诇讬讛 讛讗 讟专讬驻讬谉 诇讱 讻诇讜诪专 讗讬谉 讗谞讜 讞驻爪讬诐 诇讗 讘诪转谞讜转讬讱 讜诇讗 讘注讘讜讚转讬讱 讜诇讗 讗讘讜 注讘讚讬 讛诪诇讱 诇砖诇讜讞 讗转 讬讚诐 诇驻讙讜注 讘讻讛谞讬 讛' 讜讬讜讗讘 讘讗讬讙专转 砖讻转讘 诇讜 讚讜讚 注诇 讗讜专讬讛 讛讞转讬 拽讘诇 讜讛专讙讜. 讟讜讘讬诐 诪诪谞讜 砖讚专砖讜 讗讻讬谉 讜专拽讬谉 讻讚讗诪专谉 讜讛讜讗 诇讗 讚专砖 讗诇讗 拽讘诇 讛讗讬讙专转 讜注砖讛. 讜讬拽讘专 讘讘讬转讜 讘诪讚讘专. 诪诇诪讚 砖讛讬讛 讘讬转讜 砖诇 讬讜讗讘 诪谞讜拽讛 诪讙讝诇 讜注专讬讜转. 讻诪讜 讛诪讚讘专 砖讗讬谉 讗讚诐 诪爪讜讬 诇讙讝讜诇 讜诇讗 诇注专讜讛:



讛讚专谉 注诇讱 驻专拽 谞讙诪专 讛讚讬谉





讛诪讗讬专讬

讻讘专 讘讬讗专谞讜 砖讬砖 专砖讜转 诇诪诇讱 诇讛专讜讙 讻诇 讛诪讜专讚 讘讜 讜讛注讜讘专 注诇 诪爪讜转讜 讗讜 讻诇 诪讬 砖讚讬谞讬谉 砖诇讜 诪住讻讬诪讬诐 诇讛专讙讜 讗注"驻 砖讗讬谉 讘讚讬谉 转讜专讛 讻谉 砖谞讗诪专 讻诇 讗讬砖 讗砖专 讬诪专讛 讗转 驻讬讱 讜讻讜' 讜诪"诪 讛专讜讙讬 诪诇讻讜转 拽专讜讘讬讛诐 诪转讗讘诇讬诐 讻诪讜 砖讬转讘讗专 讘讘专讬讬转讗 砖诇 讗讘诇 专讘转讬 讜讗讬谉 诪讜谞注讬谉 诪讛诐 诇讻诇 讚讘专 讜谞拽讘专讬诐 讘拽讘专讬 讗讘讜转讬讛诐 讜诪诪讜谞诐 诇诪诇讱 讗讘诇 讛专讜讙讬 讘讬转 讚讬谉 讻讘专 讘讬讗专谞讜 砖讗讬谉 诪转讗讘诇讬谉 注诇讬讛诐 讜诪诪讜谞诐 诇讬讜专砖讬讛诐 讜诪"诪 讬专讗讛 砖诇讗 谞讗诪专 讘讛专讜讙讬 诪诇讻讜转 诇讛讬讜转 诪诪讜谞讜 诇诪诇讱 讗诇讗 讘诪讜专讚 讘诇讘讚 讗讘诇 讘注讘讬专讛 砖诇讗 讛诪讬转讜 注诇讬讛 讘讬转 讚讬谉 讗诐 诪爪讚 砖讗讬谉 砖诐 讛转专讗讛 讗讜 砖讗讬谉 砖诐 专讗讬讛 讘专讜专讛 讗讜 砖讜谞讗 砖讛专讙 讘砖谞讗讛 讗讜 砖砖讻专 讙讜讬 诇讛专讙讜 讗讜 砖讻驻转讜 讜讛谞讬讞讜 诇驻谞讬 讗专讬 讜讛专讘讛 住讬讘讜转 砖讗注"驻 砖讗讬谉 砖诐 诪讬转转 讘讬转 讚讬谉 诪专砖讜转 讛诪诇讱 诇讛专讜讙 诇转拽讜谉 讛注讜诇诐 砖讗祝 讘讬转 讚讬谉 讬砖 诇讛诐 专砖讜转 讘讗诇讜 诇讛专讜讙 讘讛讜专讗转 砖注讛 讻诪讜 砖讛转讘讗专 诪诪讜谞诐 诇讬讜专砖讬诐 讜讻诇 砖讘讗讛 诪爪讜转 讛诪诇讻讜转 诇讘讟诇 转诇诪讜讚 转讜专讛 砖诇 专讘讬诐 讜诇讗 注砖讜 讗讬谉 讝讛 讘讚讬谉 诪专讚 讻诇诇 讜讙讚讜诇讬 讛诪讞讘专讬诐 讻转讘讜 讻谉 讗驻讬诇讜 讘讘讟讜诇 讙讝讬专转 诪诇讱 讘砖讘讬诇 砖诪转注住拽 讘诪爪讜讛 拽诇讛 讜讗讬谉 爪专讬讱 诇讜诪专 砖讗诐 讙讝专 讛诪诇讱 诇讘讟诇 诪爪讜讛 砖讗讬谉 砖讜诪注讬谉 诇讜:



讬讘诪讛 砖讛讬讗 讙讚诪转 专"诇 砖讬讚讬讛 讞转讜讻讜转 讞讜诇爪讛 讗驻讬诇讜 讘砖讬谞讬讛 讜讗驻讬诇讜 诇讻转讞诇讛 砖讛专讬 诇讗 谞讗诪专 讜讞诇爪讛 讘讬讚讛 讗诇讗 讜讞诇爪讛 谞注诇讜 讻诪讜 砖讬转讘讗专 讘诪拽讜诪讜:



讛专讜讚祝 讗讞专 讞讘讬专讜 诇讛专讙讜 诪爪讜讛 诇讛爪讬诇 讗转 讛谞专讚祝 讜讗驻讬诇讜 讘谞驻砖讜 砖诇 专讜讚祝 讜讻谉 讛专讜讚祝 讗讞专 讛注专讜讛 讞讜抓 诪谉 讛讘讛诪讛 讻诪讜 砖讬转讘讗专 讜诪"诪 讻诇 砖讬讻讜诇 诇讛爪讬诇讜 讘讗讞讚 诪讗讘专讬讜 砖诇 专讜讚祝 讬砖 诇讜 诇注砖讜转 讻谉 讜讗诐 诇讗 讛砖转讚诇 讘讻讱 讜讛诪讬转 讗转 讛专讜讚祝 讛专讬 讝讛 讞讬讬讘 诪讬转讛 讗诇讗 砖讗讬谉 讘讬转 讚讬谉 诪诪讬转讬谉 讗讜转讜 讗讘诇 讛诪诇讱 专砖讗讬 诇讛专讙讜 讜讻谉 讙讜讗诇 讛讚诐 砖诇讜:



讜谞砖诇诐 讛驻专拽 转讛诇讛 诇讗诇:





讬讚 专诪"讛

讗诪专 专讘 讬讛讜讚讛 讗诪专 专讘 讛讬讬谞讜 讚讗诪专讬 讗讬谞砖讬 转讛讗 诇讬讟讗 讻讜'. 诪讜讟讘 诇讬讱 砖转讛讗 诪拽讜诇诇 讜讗诇 转讛讗 诪拽诇诇 诇驻讬 砖住讜祝 拽诇诇转 讞谞诐 诇讞讝讜专 诇诪拽诇诇. 



讗转讬讜讛 拽诪讬 住谞讛讚专讬 讻讚讘讗注讬 讚讻转讬讘 讻讬 驻讛 讗诪讜转 讜讚讬谞讜讛 讗诪专讬 诇讬讛 诪讗讬 讟注诪讗 拽讟诇转讬讛 诇讗讘谞专 讗诪专 诇讛讜 讙讜讗诇 讛讚诐 讚注砖讛讗诇 讛讜讗讬 讗诪专讬 诇讬讛 注砖讛讗诇 专讜讚祝 讗讞专 讗讘谞专 讛讜讛 讜讘讚讬谉 拽讟诇讬讛 讗诪专 诇讛讜 讛讬讛 诇讜 诇讛爪讬诇 讘讗讞讚 诪讗讬讘专讬讜 讜讻讬讜谉 砖讛专讙讜 讞讬讬讘 注诇讬讜 讗诪专讬 诇讬讛 讛谞讬 诪讬诇讬 讛讬讻讗 讚讬讻讜诇 诇讛爪讬诇 讘讗讞讚 诪讗讬讘专讬讜 讜诇讗 讛爪讬诇 讗诇讗 讛专讙讜 讗诇讗 讗讘谞专 讗驻砖专 讚诇讗 讬讻讬诇 诇讬讛 诇讗爪讜诇讬 讘讗讞讚 诪讗讬讘专讬讜 讗诪专 诇讛讜 讛砖转讗 讘讚讜驻谉 讞诪讬砖讬转 讗讬讻讜讜谉 诇讬讛 讻谞讙讚 爪诇注 讞诪讬砖讬转 讚讻转讬讘 讜讬讻讛讜 讗讘谞专 讘讗讞专讬 讛讞谞讬转 讗诇 讛讞讜诪砖 讜讗"专 讬讜讞谞谉 讘讚讜驻谉 讞诪讬砖讬转 诪拽讜诐 砖诪专讛 讜讻讘讚 转诇讜讬讬谉 讘讜 讘讗讞讚 诪讗讬讘专讬讜 诇讗 讛讜讛 讬讻讬诇 诇讬讛 讗诪专讬 诇讬讛 诇讬讝讬诇 讗讘谞专 讻诇讜诪专 讬诇讱 讚讬谞讜 砖诇 讗讘谞专 诇驻讬 砖驻讟讜专 讗转讛 注诇讬讜 讗诇讗 诪讗讬 讟注诪讬讛 拽讟诇转讬讛 诇注诪砖讗 讗诪专 诇讛讜 注诪砖讗 诪讜专讚 讘诪诇讻讜转 讛讜讛 砖谞讗' 讜讬讜讞专 诪谉 讛诪讜注讚 讗砖专 讬注讚讜 讗诪专讬 诇讬讛 注诪砖讗 讗讻讬谉 讜专拽讬谉 讚专砖 诇诪专讜讚 讘诪诇讻讜转 讜诇讗 讛讜讛 诪讬讞讬讬讘 拽讟诇讗 诪讗讬 讛讬讗 讗讝诇 讗砖讻讞谞讛讜 诇讬砖专讗诇 讚驻转讬讞讗 诇讛讜 诪住讻转讗 讜诇讗 讘注讗 诇讘讟讜诇谞讛讜 诪讚讘专讬 转讜专讛 诪讗讬 讚专砖 讗诪专 讻转讬讘 讻诇 讗讬砖 讗砖专 讬诪专讛 讗转 驻讬讱 讻讜' 讬讜诪转 讬讻讜诇 讗祝 诇注讘讜专 注诇 讚讘专讬 转讜专讛 讻谉 砖讗诐 讘讗讛 诪爪讜转 讛诪诇讱 诇注讘讜专 注诇 讚讘专讬 转讜专讛 谞砖诪注 诇讜 转诇诪讜讚 诇讜诪专 专拽 讞讝拽 讜讗诪抓 讘住讜驻讬' 讚讛讛讜讗 拽专讗 讙讜驻讬讛 讻转讬讘 讜讗讻讬谉 讜专拽讬谉 诇诪讬注讜讟讬谉 讛谉 讜诪拽诪讬 讛讻讬谉 讻转讬讘 专拽 讞讝拽 讜讗诪抓 诪讗讚 诇砖诪讜专 诇注砖讜转 讻讻诇 讛转讜专讛 讜讛讗讬 专拽 讞讝拽 讜讗诪抓 讘转专讗 讛讻讬 讚专讬砖 诇讬讛 专拽 讻诇 讗讬砖 讗砖专 讬诪专讛 讗转 驻讬讱 讻讜' 讬讜诪转 专拽 讞讝拽 讜讗诪抓 诇砖诪讜专 诇注砖讜转 讻诪讜 砖讗诪专转讬 诇讱 讻诇讜诪专 专拽 讞讝拽 砖诇讗 转爪讜讛 诇注讘讜专 注诇 讚讘专讬 转讜专讛. 



讗诇讗 讛讛讜讗 讙讘专讗 讬讜讗讘 诪讜专讚 讘诪诇讻讜转 讛讜讛 诪讬诇转讬讬讛讜 讚住谞讛讚专讬 拽讗 诪住讬拽 讜讗讝讬诇 讚讻转讬讘 讻讬 讬讜讗讘 谞讟讛 讗讞专讬 讗讚讜谞讬讛 讜讗讞专讬 讗讘砖诇讜诐 诇讗 谞讟讛 诪讗讬 讗爪讟专讬讱 诇讗砖诪讜注讬谞谉 砖讘拽砖 诇谞讟讜转 讜诇讗 谞讟讛 讻诇讜诪专 砖诇讗 谞诪谞注 讗诇讗 诪谉 讛诪注砖讛 讘诇讘讚 诪讗讬 讟注诪讗 诇讗 谞讟讛 讗"专 讗诇注讝专 注讚讬讬谉 诇讞诇讜讞讬转 讙讘讜专讛 砖诇 讚讜讚 拽讬讬诪转 讬砖 诇驻专砖 注讚讬讬谉 诇讞诇讜讞讬转 讞住讚讜 砖诇 讚讜讚 砖讛讬讛 讙讜诪诇讜 诇讬讜讗讘 拽讬讬诪转 专讘讬 讬讜住讬 讘专' 讞谞讬谞讗 讗诪专 注讚讬讬谉 讗讬爪讟讙谞讬谞讬谉 砖诇 讚讜讚 拽讬讬诪转 诇砖讜谉 讗爪讟讙谞讬谞讜转 讘讻诇 讛转诇诪讜讚 讞讻诪转 讛讻讻讘讬诐 诇讛讙讬讚 诪讛 砖注转讬讚 诇讛讬讜转 讻注谞讬谉 诪讛 砖讻转讜讘 (讬砖注讬讛讜 诪状讝:讬状讙) 讬注诪讚讜 谞讗 讜讬讜砖讬注讜讱 讛讜讘专讬 砖诪讬诐 讛讞讜讝讬诐 讘讻讜讻讘讬诐 诪讜讚讬注讬诐 诇讞讚砖讬诐 讻讜' 讜讻讚讗诪专讬谞谉 (讘"讘 讟"讝:) 讗爪讟讙谞讬谞讜转 讙讚讜诇讛 讛讬转讛 讘讜 讘讗讘专讛诐 讗讘讬谞讜 砖讻诇 诪诇讻讬 诪讝专讞 讜诪诇讻讬 诪注专讘 诪砖讻讬诪讬谉 注诇 驻转讞讜 讜讻讚讗诪专讬谞谉 (砖讘转 拽谞"讜) 讜讬讜爪讗 讗讜转讜 讛讞讜爪讛 讗诪专 诇讜 爪讗 诪讗爪讟讙谞讬谞讜转 砖诇讱 讜诇驻讬 砖讚专讱 讘谞讬 讗讚诐 诇爪讗转 讜诇讘讜讗 讜诇注砖讜转 注诇 驻讬 讛讗爪讟讙谞讬谞讬谉 谞诪砖诇讜 讬诇讚讬讜 砖诇 讚讜讚 砖讛讬讛 谞住诪讱 注诇讬讛诐 诪驻谞讬 讙讘讜专转谉 讜讬讜爪讗 讜讘讗 注诇 驻讬讛诐 诇讗爪讟讙谞讬谞讬谉 讚讗诪专 专讘 讬讛讜讚讛 讗诪专 专讘 讻讜' 讜讬讜讗讘 讛讬讛 诪转讬讬专讗 诪讛诐 诇驻讬讻讱 诇讗 谞讟讛 讗讞专讬 讗讘砖诇讜诐 讜驻诇讬讙讗 讚专' 讗讘讗 讘专 讻讛谞讗 讚讗诪专 讗诇诪诇讗 讬讜讗讘 砖讛讬讛 谞诇讞诐 诇讚讜讚 诇讗 注住拽 讚讜讚 讘转讜专讛 诇驻讬 砖讛讬讛 爪专讬讱 诇讬讘讟诇 诪讚讘专讬 转讜专讛 讜诇讛诇讞诐 讗诇诪讗 注讬拽专 诪诇讞诪转讜 砖诇 讚讜讚 注诇 讬讚讬 讬讜讗讘 讛讬转讛 谞注砖讬转 讜讗诇诪诇讗 讚讜讚 砖讛讬讛 注讜住拽 讘转讜专讛 讜讝讻讬讜转讬讜 注讜诪讚讜转 诇讜 诇讬讜讗讘 讘诪诇讞诪讛 诇讗 注砖讛 讬讜讗讘 诪诇讞诪讛:



讜讬砖讬讘讜 讗讜转讜 诪讘讜专 讛住讬专讛. 讗"专 讗讘讗 讘专 讻讛谞讗 讘讜专 讜住讬专讛 讙专诪讜 诇讜 诇讗讘谞专 砖讬讛专讙 诪驻讜专砖 讘驻专拽 专讗砖讜谉 讚住讜讟讛 讘讙诪专讗 讚讘谞讬 诪注专讘讗 砖专爪讛 砖讗讜诇 诇讛砖讬讘 讗转 讚讜讚 诪驻谞讬 砖讗诪专 讻讬 讘拽讞转讜 讗转 讛讞谞讬转 讜讗转 爪驻讞转 讛诪讬诐 讜讘讻专转讜 讗转 讻谞祝 诪注讬诇讜 讜诇讗 讛专讙谞讬 爪讚讬拽 讛讜讗 讜讗讬谉 讘讬讚讜 专注讛 讜驻砖注 讜讗讬谉 诇讬 诇专讚驻讜, 讗诪专 诇讜 讗讘谞专 诇讗 讻讬 讗诇讗 讻讬 讛爪驻讞转 讜讛讞谞讬转 讗爪诇 讛讘讜专 谞砖讗专讜 讻砖讛诇讻讜 讛谞注专讬诐 诇砖讗讜讘 诪讬诐 讛讜诇讬讻讜诐 讘讬讚诐 讜砖讻讞讜诐 讗爪诇 讛讘讜专 讜诪爪讗诐 讚讜讚 讜注转讛 讘讗 诇讙谞讜讘 讚注转讱 讜诇讛转专爪讜转 讗诇讬讱 讘讞谞诐 讗诪专 诇讜 讛爪驻讞转 讜讛讞谞讬转 讬讬砖专 讛谞讛 讗诪专转 讻讬 讘讘讜专 谞砖讗专讜 讻谞祝 诪注讬诇讬 诪讛 转讗诪专 讘讜 讗诪专 诇讜 讻谞祝 诪注讬诇讱 讘住讬专讛 讛讜注讚讱 讻诇讜诪专 谞住讘讱 讘拽讜爪讬诐 讜谞讞转讱 讜讘讗 讚讜讚 讜谞讟诇讜 诪砖诐 讜讻讬讜谉 砖诇讗 讛谞讬讞讜 讗讘谞专 诇砖讗讜诇 诇讛转驻讬讬住 诇讚讜讚 谞注谞砖 注诇讬讛诐. 



讜讬讟讛讜 讬讜讗讘 讗诇 转讜讱 讛砖注专 诇砖讜谉 住谞讛讚专讬 讻讚讻转讬讘 讗诇 讝拽谞讬 注讬专讜 讜讗诇 砖注专 诪拽讜诪讜 讜讻转讬讘 砖讜驻讟讬诐 讜砖讜讟专讬诐 转转谉 诇讱 讘讻诇 砖注专讬讱 诪讗讬 讛讬讗 砖讚谞讜 讘讚讬谉 住谞讛讚专讬 讗诪专 诇讬讛 诪讗讬 讟注诪讗 拽讟诇转讬讛 诇注砖讗诇 讻讜'. 诇讚讘专 讗转讜 讘砖诇讬 讗诪专 专讘 讬讛讜讚讛 讗诪专 专讘 注诇 注住拽讬 讛砖诇 驻讬专砖 专"讞 讝"诇 砖砖讗诇讛 砖讗诇讜 讘注谞讬谉 讛讞诇讬爪讛 讻讚讻转讬讘 砖诇 谞注诇讱. 讜专"砖 讝"诇 诪住讬讬诐 讘讛 讛讻讬 砖讗诇讜 讘注专诪讛 讬讘诪讛 讙讬讚诪转 讛讬讗讱 讞讜诇爪转 讛转讞讬诇 砖讜讞讛 诇驻谞讬讜 讜诪专讗讛讜 讻讱 讛讬讗 讞讜诇爪转 讘砖讬谞讬讛 讜讛讜讗 砖诇祝 讞专讘讜 讜讛专讙讜 讻讚讻转讬讘 讘讞讙讜专转讜 讗砖专 讘诪转谞讬讜 讜讘谞注诇讜 讗砖专 讘专讙诇讬讜 讜诇讗 诪住转讘专 讚讛讗 讗诪专讬谞谉 诇注讬诇 讚讘讛讚讬讗 讚讬谞讬讛 讘讚讬谉 住谞讛讚专讬 讜讗诪专 诇讬讛 诪讗讬 讟注诪讗 拽讟诇转讬讛 诇注砖讛讗诇 讗讞讬 讜讗讬讘注讬 诇讬讛 诇讗讘谞专 诇讗讝讚讛讜专讬 诪讬谞讬讛 讗诇讗 讛讻讬 诪驻专砖讬谞谉 诇讛 注诇 注住拽讬 讛砖诇 注诇 注住拽讬 讛专讬讙转讜 砖诇 注砖讛讗诇 砖讛讬转讛 砖讙讙讛 讘讬讚 讗讘谞专 砖讛讬讛 住讘讜专 砖讛专讜讚祝 谞讬转谉 诇讬讛专讙 诇讙诪专讬 讗注驻"讬 砖讬讻讜诇 诇讛爪讬诇 讘讗讞讚 诪讗讬讘专讬讜 讜讛讗讬 讚讗诪专 诇讬讛 诇讗 讬讻讬诇讬 诇讬讛 诪讬诇转讗 讘注诇诪讗 拽讗诪专 诇讬讛 讗讜 砖诇讗 谞讝讻专 讘砖注转 诪注砖讛 诇讛爪讬诇 讘讗讞讚 诪讗讬讘专讬讜 讜砖诇 诇砖讜谉 砖讙讙讛 讛讜讗 讻讚讻转讬讘 (砖诪讜讗诇 讘 讜壮:讝壮) 讜讬讻讛讜 砖诐 讛讗诇讛讬诐 注诇 讛砖诇. 



爪讚讬拽讬诐 讜讟讜讘讬诐 诪诪谞讜 讟讜讘讬诐 砖讛诐 讚专砖讜 讗讻讬谉 讜专拽讬谉 砖诇讗 诇拽讬讬诐 诪爪讜转 讛诪诇讱 诇注讘讜专 注诇 讚讘专讬 转讜专讛 讜讛讜讗 诇讗 讚专砖 讗诇讗 拽讬讬诐 诪爪讜转 讛诪诇讱 讜注讘专 注诇 讚讘专讬 转讜专讛 诪驻讜专砖 讘讙诪' 讚讘谞讬 诪注专讘讗 讘驻' 讞诇拽 讜讬讗诪专 讛诪诇讱 诇专爪讬诐 讛谞爪讘讬诐 注诇讬讜 住讘讜 讜讛诪讬转讜 讻讛谞讬 讛砖诐 诪讬 讛讬讜 讗讘谞专 讜注诪砖讗 讛讬讜 讜讻转讬讘 讜诇讗 讗讘讜 注讘讚讬 讛诪诇讱 讜讬讜讗讘 诇讗 注砖讛 讻谉 讗诇讗 讛专讙 讗转 讗讜专讬讛 讜讬砖 讗讜诪专讬诐 注诪砖讗 砖讚专砖 讗讻讬谉 讜专拽讬谉 砖诇讗 诇拽讬讬诐 诪爪讜转 讛诪诇讱 诇讘讟诇 讗转 讬砖专讗诇 诪谉 讛转讜专讛 讜讗讘谞专 讻讚讻转讬讘 讜诇讗 讗讘讜 注讘讚讬 讛诪诇讱. 讜爪讚讬拽讬诐 砖讛谉 讗诪专 诇讛谉 讛诪诇讱 讘驻讬讜 诇注讘讜专 注诇 讚讘专讬 转讜专讛 讚讻转讬讘 讜讬讗诪专 讛诪诇讱 诇专爪讬诐 讻讜' 讜诇讗 拽讘诇讜 诪诪谞讜 讜讛讜讗 诇讗 讗诪专 诇讜 诇讛专讜讙 讗转 讗讜专讬讛 讗诇讗 注"讬 讗讙专转 砖谞砖诇讞讛 诇讜 讜注砖讛 诪爪讜转 讛诪诇讱 诇注讘讜专 注诇 讚讘专讬 转讜专讛.



 讜注诪砖讗 诇讗 谞砖诪专 讘讞专讘 讻讜' 砖诇讗 讞砖讚讜. 谞拽讘专 讘讘讬转讜 讘诪讚讘专 砖讛讬讛 讘讬转讜 诪讜驻拽专 诇注谞讬讬诐 讻诪讚讘专 砖诪讜驻拽专 诇讻诇. 讚讘专 讗讞专 砖讛讬讛 诪谞讜拽讛 诪讙讝诇 讜注专讬讜转 讻诪讚讘专 砖讗讬谉 讘谞讬 讗讚诐 诪爪讜讬讬谉 讘讜 诇讗 诇讙讝诇 讜诇讗 诇注专讜讛. 



讜讬讜讗讘 讬讞讬讛 讗转 砖讗专 讛注讬专, 讗讬讬讚讬 讚注住讬拽 讛砖转讗 讘砖讘讞讬讛 讚讬讜讗讘 讗讬讬转讬 讛讱 驻住讜拽讗 讚讻转讬讘 讘讚讘专讬 讛讬诪讬诐 讜讬讜讗讘 讬讞讬讛 讻讜' 讗诪专 专讘 讗驻讬' 诪讜谞讬谞讬 讜爪讞谞转讗 诪讬谞讬 讚讙讬诐 拽讟谞讬诐 讟注讬诐 讜驻专讬住 诇讛讜 讻砖讛讬讛 讟讜注诐 诪讛诐 讛讬讛 诪砖诇讞 诪讛谉 诪谞讜转 诇讘谞讬 讛注讬专. 驻专讬住 - 讬砖 讗讜诪专讬诐 诇砖讜谉 驻专住 砖谞讜讟诇讬谉 诪讘讬转 讛诪诇讱, 讜讗谞讬 讗讜诪专 诪诇砖讜谉 讛诇讗 驻专讜住 诇专注讘 诇讞诪讱 (讬砖注讬讛讜 谞状讞:讝壮):





诪讛专砖"讗 - 讞讬讚讜砖讬 讗讙讚讜转

讗"诇 谞讬讝讬诇 诇讗讘谞专 讻讜'. 讜讛讻转讜讘 砖讗诪专 讜讛砖讬讘 讛' 讗转 讚诪讜 注诇 专讗砖讜 讗砖专 驻讙注 讘砖谞讬 讗谞砖讬诐 讜讙讜' 讙诐 讚讜讚 讗诪专 讗砖专 注砖讛 诇砖谞讬 砖专讬 爪讘讗讜转 讬砖专讗诇 讜讙讜' 讜讬讛专讙诐 讜讙讜' 讛讬讬谞讜 诇驻讬 讚注转诐 砖诇讗 讛讬讛 讬讻讜诇 讗讘谞专 诇讛爪讬诇 注爪诪讜 讘讗' 诪讗讘专讬讜 砖诇 注砖讛讗诇 讜注讜讚 讚讗讬讻讗 诇诪"讚 讚驻诇讬讙 讚讗驻讬诇讜 讘讬讻讜诇 诇讛爪讬诇 注爪诪讜 讘讗' 诪讗讘专讬讜 讜诇讗 讛爪讬诇 驻讟讜专 讛谞专讚祝:


注诪砖讗 诪讜专讚 讘诪诇讻讜转 讻讜' 讗"诇 注诪砖讗 讗讻讬谉 讜专拽讬谉 讻讜'. 讬"诇 讚讚专讬砖 讝讛 诪讚讻转讬讘 讜讬讬讞专 讘讬讜"讚 讜拽专讬' 讜讬讜讞专 讘讜讬"讜 讚专讬砖 讜讬讬讞专 诪注爪诪讜 讻诪讜 砖讞砖讘 讬讜讗讘 砖讛讬讛 诪讜专讚 讘诪诇讻讜转 讜拽专讬谞谉 讜讬讜讞专 讘讜讬"讜 砖谞转讗讞专 注"讬 讗讞专讬诐 讚讗砖讻讞讬谞讛讜 讚驻转讬讞 诇讛讜 讘诪住讻转讗 讜讻讜' 讜讚专讬砖 诇讬讛 讙"讻 诪讚讻转讬讘 讜讬讜讞专 诪谉 讛诪讜注讚 讜讙讜' 讚讛讬讬谞讜 砖谞转讗讞专 诪谉 讛诪住讻转 讗讞' 诪住讚专 诪讜注讚 砖驻转讞讜 讜注住讜拽讬谉 讘讛 讜拽"诇:


讗诇讗 讛讛讜讗 讙讘专讗 诪讜专讚 讘诪诇讻讜转 讻讜'. 诇诪"讚 诇注讬诇 讛专讜讙讬 诪诇讻讜转 谞讻住讬讛谉 诇诪诇讱 谞讬讞讗 讚讛讜爪专讱 诇讜诪专 诇讜 讚讘诇讗讜 砖讛讜讗 讞讬讬讘 诪讬转讛 诪诪讛 砖砖驻讱 讚诐 注诪砖讗 讗诇讗 讚诪讜专讚 讘诪诇讻讜转 谞诪讬 讛讜讛 讜谞讻住讬讜 诇诪诇讱 讜诇诪"讚 讚诪讜专讚 讘诪诇讻讜转 谞诪讬 谞讻住讬讛谉 诇讬讜专砖讬谉 拽讗"诇 讚诪讜专讚 讘诪诇讻讜转 讛讜讛 诇驻讬 讚注转讜 砖诇讗 讛讬讛 讞讬讬讘 诪讬转讛 讘讛专讬讙转 注诪砖讗 讜谞专讗讛 讚讚专讬砖 诇讬讛 讚讛专讙讜 诇讬讜讗讘 谞诪讬 诪驻谞讬 砖讛讬讛 诪讜专讚 讘诪诇讻讜转 诪讚讘专讬 讚讜讚 砖讗诪专 讜讙诐 讗转讛 讬讚注转 讗砖专 注砖讛 诇讬 讬讜讗讘 讜讙讜' 讚讛讬讬谞讜 砖讛讬讛 诪讜专讚 讘诪诇讻讜转 诪诪讛 砖谞讟讛 讗讞专讬 讗讚讜谞讬讛讜 讻诪"砖 讛专讚"拽 砖讛专讬 讛讬讛 讬讜讗讘 讬讜讚注 讻讬 讘诇讘 讚讜讚 诇讛诪诇讬讱 砖诇诪讛 讜讛讜讗 诪讜专讚 讘讛诐 讜谞讟讛 讗讞专讬 讗讚讜谞讬讛讜 讻讜' 注"砖:


诪讗讬 诇讗 谞讟讛 讗"专 讬讛讜讚讛 砖讘拽砖 诇谞讟讜转 讜诇讗 谞讟讛 讜诪"讟 诇讗 谞讟讛 讜讻讜'. 诪诇转讗 讘讗谞驻讬讛 谞驻砖讬讛 讜住讬驻讗 拽讚专讬砖:


诇讗 注住拽 讚讜讚 讘转讜专讛 讻讜' 诇讻讗讜专讛 讚讛诇"诇 讗诇诪诇讗 讬讜讗讘 诇讗 讛讬讛 讚讜讚 注讜砖讛 诪砖驻讟 讜爪讚拽讛 讚讻转讬讘 讜讬讛讬 讚讜讚 注讜砖讛 讜讙讜' 讜谞专讗讛 砖讚拽讚拽 诇讜诪专 讻谉 诪诪讛 讚讻转讬讘 诇讻诇 注诪讜 讚诪讬 砖诇讗 诇诪讚 讛讚讬谞讬谉 注诇 讘讜专讬讬谉 讗"讗 诇注砖讜转 诪砖驻讟 爪讚拽 诇讻讜诇诐 砖诇讗 讬讻砖诇 讘讛诐 讗讘诇 讗诪专 讚讜讚 砖讛讬讛 注讜住拽 讘转讜专讛 讜诇诪讚 讛讚讬谞讬谉 注诇 讘讜专讬讬谉 讜讘讝讛 讛讬讛 注讜砖讛 诪砖驻讟 爪讚拽 诇讻诇 注诪讜 讜诇讗 讛讬讛 谞讻砖诇 讜讝"砖 讗诇诪诇讗 讬讜讗讘 诇讗 讛讬讛 讚讜讚 驻谞讜讬 诇注住讜拽 讘转讜专讛 诪驻谞讬 讛讟讬专讚讗 讜诇讗 讛讬讛 讬讻讜诇 诇注砖讜转 诪砖驻讟 爪讚拽 诇讻诇 注诪讜 讜拽"诇:


讘讜专 讜住讬专讛 讙专诪讜 诇讜 讻讜'. 注讬讬谉 驻讬专砖"讬 讜讛讜讗 讚讞讜拽 讚诪讛 转诇讛 讗讘谞专 讘讘讜专 讜诇讗 讛讜讛 讚讜诪讬讗 讚住讬专讛 砖转诇讛 讛讚讘专 讘住讬专讛 讜驻讬' 讛专讚"拽 讬讜转专 谞讻讜谉 讘讝讛 砖讗"诇 讗讞讚 诪谉 讛谞注专讬诐 砖讻讞讛 讘讘讜专 讜诪爪讗讛 讚讜讚 讘讘讜专 注讻"诇 讚讛砖转讗 讛讜讛 砖驻讬专 讚讜诪讬讗 讚住讬专讛 讜讚讜"拽:


注诇 注住拽讬 砖诇讜 讻讜'. 注讬讬谉 驻讬' 专砖"讬 讜讘驻' 诪爪讜转 讞诇讬爪讛 讗讬讘注讬讗 诇讛讜 讛讱 诪诇转讗 讘诇砖讜谉 讗讞专 讙讚诪转 诪讛讜 砖转讞诇讜抓 讜讗讛讱 讗讬讘注讬讗 诇讗 讛讜讛 爪专讬讱 诇砖讞讜转 讜诇讛专讗讜转 讛讬讗讱 转讞诇讜抓 讘砖讬谞讬讛 讗诇讗 讚讛诪"诇 转讞诇讜抓 讘砖讬谞讬讛 讻讚讗诪专讬谞谉 讛转诐 诪讬 讻转讬讘 讜讞诇爪讛 讘讬讚 讗讘诇 讛讻讗 讬讜讗讘 讛讜讛 诪讬讘注讬讗 诇讬讛 诇讗讘谞专 讛讬讗讱 讞讜诇爪转 讘砖讬谞讬讛 讜诇讛讻讬 讛讬讛 爪专讬讱 讗讘谞专 诇砖讞讜转 诇讛专讗讜转 诇讜 讜拽"诇:


讜讬讻讛讜 砖诐 讗诇 讛讞讜诪砖 讗诪专 专"讬 讻讜' 讻爪"诇:


讟讜讘讬诐 砖讛讬讜 讚讜专砖讬谉 讻讜'. 专"诇 讟讜讘讬诐 砖讛讬讜 讚讜专砖讬谉 讗讻讬谉 讜专拽讬谉 砖讘转讜专讛 讛谞拽专讗转 讟讜讘 诇爪讚讬拽讬诐 谞讗诪专 注诇 讛诪注砖讛 讻诪讜 讜讛讬讛 诪注砖讛 讛爪讚拽讛 讜讙讜' 砖讛谉 砖诪注讜 讗驻讬诇讜 诪驻讬 讛诪诇讱 讜诇讗 注砖讜 诇讘讟诇 讛转讜专讛 讜讛讜讗 注"驻 讛讗讙专转 诪谉 讛诪诇讱 注砖讛 诇讘讟诇 讛转讜专讛 讜讚讜"拽:


讗诪专 专讘 砖诇讗 讞砖讚讜 讻讜'. 专"诇 讗诐 诇讗 专讗讛 讛讞专讘 讘讬讚讜 诪讗讬 拽讗诪专 讚诇讗 谞砖诪专 诪谉 讛讞专讘 讗诇讗 讚拽讗诪专 讗祝 砖讛讬讛 诇讜 诇砖诪讜专 注爪诪讜 诪讞专讘 砖讘讬讚讜 诇讗 讛讬讛 谞砖诪专 讘讜 讜拽讗诪专 专讘 讚讛讬讬谞讜 诪砖讜诐 砖诇讗 讞砖讚讜 砖讬讛专讙谞讜 讜讻诪"砖 讜讬砖诐 讚诪讬 诪诇讞诪讛 讘砖诇讜诐 砖讛讬讛 诇讛诐 砖诇讜诐 注诪讜 讜诇讗 讛讬讜 谞砖诪专讬诐 诪诪谞讜 讻驻讬专砖"讬 讜讚讜"拽:


讜讬拽讘专 讘讘讬转讜 讘诪讚讘专 讻讜'. 谞专讗讛 诇驻专砖 注"驻 讛讚专砖 砖讛讘讬讗 讛专讚"拽 讛专讜讙讬 讘"讚 讗讬谉 谞拽讘专讬诐 讘拽讘专讬 讗讘讜转讬讛谉 讻讜' 诪讜讟讘 诇讬 砖讗诪讜转 讻讗谉 讜讗拽讘专 讘拽讘专讬 讗讘讜转讬 讻讜' 讜诇讚注转 讘注诇 讝讛 讛讚专砖 讘讗 讟注诐 讜拽讘专转讜 讬驻讛 讻诇讜诪专 驻讙注 讘讜 砖诐 讻讚讘专讬讜 讜拽讘专转讜 讘拽讘专讬 讗讘讜转讬讜 注讻"诇 讜讝砖"讛 讜讬拽讘专 讘讘讬转讜 讚讛讬讬谞讜 讘拽讘专讬 讗讘讜转讬讜 讜讗诪专 砖讝讻讛 诇讝讛 讬讜转专 诪砖讗专 讛专讜讙讬 讘"讚 诪驻谞讬 砖讛讬讛 讘讬转讜 诪讜驻拽专 讻诪讚讘专 讻讜' 讜讗诪专讜 讗祝 讘讬转讜 砖诇 讬讜讗讘 诪谞讜拽讛 诪讙讝诇 讜注专讬讜转 诇驻讬 砖讚专讱 讘注诇讬 诪诇讞诪讜转 砖诪爪讜讬 讘讛诐 讙讝诇 讜注专讬讜转 讗诪专 砖诇讗 讻谉 讘讬转讜 讜讘注诇讬 诪诇讞诪讜转 砖讘讞讬诇 砖专 爪讘讗 讬讜讗讘 砖讛诐 讛讬讜 诪谞讜拽讬诐 诪讙讝诇 讜注专讬讜转 讻诪讜 砖讚专砖讜 讘驻住讜拽 砖讬谞讬讱 讻注讚专 讛拽爪讜讘讜转 讜讙讜' 注诇 讬"讘 讗诇驻讬诐 砖爪讘讗讜 注诇 诪讚讬谉 砖讛讬讜 诪转专讞拽讬谉 诪谉 讛讙讝诇 诪谉 讛注专讬讜转 砖诇讗 讻讚专讱 砖讗专 讘注诇讬 诪诇讞诪讜转 讜拽"诇:


讗驻讬' 诪讜谞讬谞讬 讻讜'. 注讬讬谉 驻讬专讜砖 专砖"讬 讘注专讜讱 驻讬专砖 诪讜谞讬谞讬 爪讬专 砖诇 讚讙讬诐 讻讜'. 讻诇讜诪专 讻诇 砖讛讬讛 讗讜讻诇 讗驻讬诇讜 讚讘专 诪讜注讟 讛讬讛 诪讞诇拽 注讻"诇 注讬讬谉 砖诐 讜谞专讗讛 讚讚专讬砖 诇讬讛 诪诪诇转 砖讗专 讚讗驻讬诇讜 讚讘专 讟驻诇 砖注砖讜讬 砖讬专讬诐 讛讬讛 诪讞讬讛 讜驻专讬住 诇注谞讬讬 讛注讬专 讜拽"诇:


住诇讬拽 驻专拽 谞讙诪专 讛讚讬谉





讞讻诪转 砖诇诪讛

专砖"讬 讘讚"讛 讗讻讬谉 讜专拽讬谉 讚专砖 讗砖讻讞谉 讻讜' 诪讜专讚 讘诪诇讻讜转 讚讻转讬讘 讻讜' 讛讚"讗:


讘讚"讛 讜诪讙讚诇讬 讘诇讜专讬转 讻讜' 讬驻转 转讜讗专 讛讬讜 谞砖讬诐 讻讜' 讘砖讘讬讛 讜讙讜' 讛住"讚:


讘讚"讛 砖讛诐 讚专砖讜 讻讜' 讚讘专讬 转讜专讛 注诪砖讗 讛讚"讗:


讘讚"讛 驻专讬住 诇讛讜 讻讜' 注讬专 驻专讬住 讛讚"讗:





专砖"砖

讙诪专讗 讗"诇 讛"诇 诇讛爪讬诇讜 讘讗' 诪讗讘专讬讜. 诪讘讜讗专 讚讗祝 讛谞专讚祝 注爪诪讜 讗讬谞讜 专砖讗讬 诇讛专讙讜 讗诐 讬讻讜诇 诇讛爪讬诇 讗"注 讘讗' 诪讗讘专讬讜 讜讻谉 驻讬专砖"讬 诇拽诪谉 (谞讝 住注"讗 讜讘专"讚 注讚) 讜转讬诪讛 注诇 讛诪讙讬讛 讘诪诇"诪 住讜祝 讛诇' 讞讜讘诇 砖诪讘讬讗 讘砖诐 讻"讬 砖诇 讛诪诇"诪 讚讛谞专讚祝 注爪诪讜 讗"爪 诇讚拽讚拽 讘讝讛:



砖诐 讛讬讛 诇讱 诇讛爪讬诇讜 讘讗' 诪讗讘专讬讜. 诪讘讜讗专 讚讻讬谞讜讬 诇讛爪讬诇讜 砖讘 注诇 讛专讜讚祝 讜讻驻讬' 讛转讜住' 诇拽诪谉 (注讙) 讚"讛 诇讛爪讬诇讜 讜讚诇讗 讻驻讬专砖"讬 诇注讬诇 讘专讛"注:



专砖"讬 讚"讛 讜诪讙讚诇讬 讘诇讜专讬转. 讜讛转讬专谉 讛讻转讜讘 讻讜'. 讻爪"诇:





讛讙讛讜转 讬注讘"抓

讙诪' 注诇 注住拽讬 砖诇讜. 谞"讘 谞"诇 诪诇砖讜谉 诪拽专讗 砖诇讛讜转 讜讛砖讙讙讛 讛讬讗 砖讬爪讗 诪谉 讛讚注转:


砖诐 讜讛讜讗 讘讗讙专转 注砖讛. 谞"讘 讜讬"诇 注诇讬讜 讝讻讜转 砖诇讗 讛专讙讜 讘讬讚讬诐 讜诇讗 讛讬讛 砖诐 讗诇讗 讙专诪讗 讘注诇诪讗. 讜转讜 讚讛讗诪专讬谞谉 [砖讘转 谞"讜 讗' 拽讚讜砖讬谉 诪"讙 讗'] 讗讜专讬讛 诪讜专讚 讛讜讛 [讗讘诇 谞专讗讛 讚讬讜讗讘 诇讗 讬讚注 诪讝讛]:





讘谉 讬讛讜讬讚注

诪址讗讬 "诇止讗 谞指讟指讛"? 讗指诪址专 专址讘 讬职讛讜旨讚指讛: 砖讈侄讘旨执拽旨值砖讈 诇执谞职讟讜止转 讜职诇止讗 谞指讟指讛. 拽砖讗 诪讛 诪爪讗 拽讜砖讬 讘驻住讜拽 砖砖讜讗诇 诪址讗讬 '诇止讗 谞指讟指讛'? 讜注讜讚 讛讻转讜讘 讗诪专 诇讛讚讬讛 '诇止讗 谞指讟指讛' 讜诪谞讗 诇讬讛 诇讚专讜砖 讘旨执拽旨值砖讈 诇执谞职讟讜止转?
讜谞专讗讛 诇讬 讘住"讚 讛讗讬 拽砖讬讗 诇讬讛 讚讻转讜讘 '讜职讗址讞植专值讬 讗址讘职砖讈指诇讜止诐 诇止讗 谞指讟指讛' (诪诇讻讬诐 讗' 讘, 讻讞) 砖转驻住 讛驻注讜诇讛 讘讗讞专讜谞讛 讻讬 '谞指讟指讛' 讛讬讗 讛驻注讜诇讛 讜拽砖讬讗 诇讬讛 讚讛讜讛 诇讬讛 诇讜诪专 '讜职诇止讗 谞指讟指讛 讗址讞植专值讬 讗址讘职砖讈指诇讜止诐' 讻讚谞拽讬讟 讘专讬砖讗 '谞指讟指讛 讗址讞植专值讬 讗植讚止谞执讬旨指志讛' 讜注诇 讝讛 驻专讬讱 诪址讗讬 '诇止讗 谞指讟指讛' 讚讛讜讛 诇讬讛 诇诪讬诪专 讜诇讗 谞讟讛 讻讚讬 砖讬拽讚讬诐 讛驻注讜诇讛 拽讜讚诐 讗讜诪专讜 讗讞专讬 讗讘砖诇讜诐 讜诪转专抓 讗诪专 专讘讬 讬讛讜讚讛 砖讈侄讘旨执拽旨值砖讈 诇执谞职讟讜止转 讜职诇止讗 谞指讟指讛 谞诪爪讗 讛讜讗 谞讟讛 讗讞专讬 讗讘砖诇讜诐 讘诪讞砖讘讛 讜诇讗 讘驻讜注诇 讜诇讻谉 转驻住 讛讻转讜讘 讛讚讘专讬诐 讘住讙谞讜谉 讝讛 '谞指讟指讛 讗址讞植专值讬 讗植讚止谞执讬旨指志讛 讜职讗址讞植专值讬 讗址讘职砖讈指诇讜止诐 诇止讗 谞指讟指讛' 砖转讛讬讛 转讘讜转 '讗址讞植专值讬 讗址讘职砖讈指诇讜止诐' 讚讘讜拽讬诐 注诐 讛拽讜讚诐 讻诇讜诪专 谞讟讛 讗讞专讬 讗讚谞讬志讛 讜讙诐 讗讞专讬 讗讘砖诇讜诐 诪驻谞讬 砖讘拽砖 诇谞讟讜转 讗讞专讬 讗讘砖诇讜诐 讜讛专讬 讝讛 讞砖讬讘 谞讟讛 讘诪讞砖讘讛, 讗讱 讛讚专讬谞谉 诇讜诪专 '讜职讗址讞植专值讬 讗址讘职砖讈指诇讜止诐 诇止讗 谞指讟指讛' 砖讬讛讬讜 转讬讘讜转 讗讞专讬 讗讘砖诇讜诐 讚讘讜拽讬诐 注诐 诇讗 谞讟讛 讻讬 讘讗诪转 讛讜讗 诇讗 谞讟讛 讘驻讜注诇 讗讞专讬 讗讘砖诇讜诐.



"诇职讚址讘旨值专 讗执转旨讜止 讘旨址砖旨讈侄诇执讬", 讗指诪址专 专址讘 讬职讛讜旨讚指讛, 讗指诪址专 专址讘: 注址诇 注执住职拽值讬 砖讈址诇旨讜止 (砖诪讜讗诇 讘 讙, 讻讝). 驻讬专砖 专砖"讬 讝"诇 砖砖讗诇讜 讗讬讱 讛讙讚诪转 讞讜诇爪转 讘砖讬谞讬讛 讜砖讞讛 讙讜驻讜 诇驻谞讬讜 诇讛专讗讜转 诇讜 讜讛专讙讜. 讜讛讚讘专 讬驻诇讗 讗讬讱 诇讗 讛专讙讬砖 讗讘谞专 砖砖讗诇讛 讝讜 讛讬讗 讘注专诪讛 讻讚讬 诇讛专讙讜 讜讘驻专讟 砖讛讜讗 讛讬讛 诪讚讘专 注诪讜 注诇 讛专讬讙转 讗讞讬讜 讜砖讗诇讛 讝讜 讚讙讚诪转 诪讗谉 讚讻专 砖诪讗 讛讻讗! 讜讛讬讛 诇讜 诇讛专讙讬砖 砖讜讚讗讬 讻讜讜谞转讜 诇讛专讙讜 讜讗讬讱 讬砖讞讛 诇驻谞讬讜?
讜谞专讗讛 诇讬 讘住"讚 讻讬 讬讜讗讘 讙诇讙诇 砖讗诇讛 讝讜 讚讙讚诪转 注诇 讬讚讬 讚讘专讬诐 专讘讬诐 砖讚讘专 注诪讜 讚讗讞专 砖讗诪专 诇讜 讗讘谞专 注砖讗诇 讛讬讛 专讜讚祝 讜诪谉 讛讚讬谉 诪讜转专 诇讛专讙讜 讜讗讬谉 诇讜 讚诪讬诐 讗诪专 诇讜 讗讘谞专 诪讚讬谉 讙谞讘 讛谞诪爪讗 讘诪讞转专转 讜讗诪专 诇讜 讬讜讗讘 讚讬诇诪讗 讙讝讬专转 讛讻转讜讘 讛讜讗 讝讛 讜讗讬谉 诇讱 讘讜 讗诇讗 讞讚讜砖讜, 讚讚讜拽讗 讛谞诪爪讗 讘诪讞转专转 诪讜转专 诇讛专讙讜 讜诇讗 讘讗讜驻谉 讗讞专? 讗诪专 诇讜 讗讘谞专 讝讬诇 讘转专 讟注诪讗 讜诪讗讬 砖谞讗 讘诪讞转专转 诪讗讜驻谉 讗讞专 讻诇 砖讘讗 诇讛专讙讱 讛拽讚诐 诇讛专讙讜? 讗诪专 诇讜 讬讜讗讘 诇驻讬 讚讘专讬讱 讙诐 讛讙讚诪转 转讞诇讜抓 讘讗讜驻谉 砖转讜讻诇 诇讞诇讜抓 讜诇讗 讘注讬谞谉 讘讬讚讛 诪诪砖 讚讝讬诇 讘转专 讟注诪讗 讚拽专讗 讚讻转讬讘 讜职讞指诇职爪指讛 谞址注植诇讜止 诪值注址诇 专址讙职诇讜止 (讚讘专讬诐 讻讛, 讟) 讜讻诇 砖讛讬讗 讞讜诇爪转 讘讗讬讝讛 讗讜驻谉 砖讬讛讬讛 诪讛谞讬 讜讗讬谉 爪专讬讱 讬讚讬诐? 讜讗诪专 诇讜 讗讘谞专 讗讬谉 讛讻讬 谞诪讬 讜讚讗讬 讛讚讬谉 讻讱 讚拽讬讬诪讗 诇谉 讙讚诪转 讞讜诇爪转 讘砖讬谞讬讛! 讗诪专 诇讜 讬讜讗讘 讜讻讬 讗驻砖专 诇讞诇讜抓 讘砖讬谞讬诐? 讜讛讗 爪专讬讱 讞诇讬爪讛 诪注讜诪讚 讜讘砖讬谞讬诐 讗讬 讗驻砖专 诇讞诇讜抓 讗诇讗 讗诐 讻谉 注讜诪讚转 注诇 讘专讻讬讛 讻讚讬 砖转转讞讝拽 讘讗专抓 讜讻诇 砖讛讬讗 注诇 讘专讻讬讛 讞砖讬讘讛 讬讜砖讘转 讜讻诪讜 砖讗诪专讜 讘讛诇讻讜转 讞诇讬爪讛! 讗诪专 诇讜 讗讘谞专 讙诐 诪注讜诪讚 转讜讻诇 诇讞诇讜抓 讘砖讬谞讬讛 注诇 讬讚讬 讻驻讬驻讛 砖转讻驻讜祝 拽讜诪转讛 讘讬讜转专 讜讘讗 诇讛专讗讜转 诇讜 讗讬讱 转讜讻诇 诇讞诇讜抓 讘砖讬谞讬诐 诪注讜诪讚 诇讻讱 砖讞讛 讗讘谞专 诇讞诇讜抓 诪谞注诇 讬讜讗讘 讘砖讬谞讬讜 诇讛专讗讜转 诇讬讜讗讘 注诇 砖讛讬讛 诪讞诇讬讟 讛讚讘专 讜讗讜诪专 讗讬 讗驻砖专 诇讛讬讜转 讚讘专 讝讛. 讜讻诇 讗诇讜 讛讚讘专讬诐 讙诇讙诇 讬讜讗讘 讘注专诪讛 讻讚讬 砖讬砖讞讛 诇驻谞讬讜 讜讗讞专 砖砖讞讛 诇驻谞讬讜 讛专讙讜 讘讞专讘讜. 讜讘讝讛 讬讜讘谉 诪讛 砖讗诪专 讜址讬指旨砖侄讉诐 讚职旨诪值讬 诪执诇职讞指诪指讛 讘职旨砖指讈诇止诐 (诪诇讻讬诐 讗' 讘, 讛) 讻诇讜诪专 讛专讙 讗转 讗讘谞专 讘讗诪爪注讜转 讚讘专讬 转讜专讛 讚讻转讬讘 讘讛 讜职讻指诇 谞职转执讬讘讜止转侄讬讛指 砖指讈诇讜止诐 (诪砖诇讬 讙, 讬讝).



"讜址注植诪指砖讉指讗 诇止讗 谞执砖讈职诪址专 讘旨址讞侄专侄讘 讗植砖讈侄专 讘旨职讬址讚 讬讜止讗指讘" 讗指诪址专 专址讘: 砖讈侄诇止讗 讞植砖讈指讚讜 (砖诪讜讗诇 讘' 讻, 讬). 谞专讗讛 诇讬 讘住"讚 讛讟注诐 砖诇讗 讞砖讚讜 讻讬 讛诐 讛讬讜 诇讜讘砖讬诐 转驻讬诇讬谉 讻诇 讛讬讜诐 讜讬讜讗讘 诇讗 转驻住 讛讞专讘 讘讬讚 讬诪讬谉 讻讬 讘讬讚 讬诪讬谉 讛讬讛 诪讞讘拽讜 讜转驻住 讛讞专讘 讘讬讚 砖诪讗诇 讜讛专讙讜 讘讬讚 砖诪讗诇 讜诇讗 讞砖讚讜 砖讘讬讚 砖诪讗诇 砖诇讜讘砖 讘讛 讛转驻讬诇讬谉 讗讜转讛 砖注讛 讬讛专讙谞讜 讜讬砖驻讜讱 讚诐 谞拽讬 讘讬讚 砖讛转驻讬诇讬谉 拽砖讜专 讘讛.



"讜址讬旨执拽旨指讘值专 讘旨职讘值讬转讜止 讘址诪旨执讚职讘旨指专" 讻旨址诪旨执讚职讘旨指专 讛址讝旨侄讛, 诪址讛 诪旨执讚职讘旨指专 讛址讝旨侄讛 诪职谞只拽旨侄讛 诪执讙旨侄讝侄诇 讜址注植专指讬讜止转, 讗址祝 讘旨值讬转讜止 砖讈侄诇 讬讜止讗指讘 诪职谞只拽旨侄讛 诪执讙旨侄讝侄诇 讜址注植专指讬讜止转 (诪诇讻讬诐 讗' 讘, 诇讚). 驻讬专讜砖 讘诪讚讘专 讻诇 驻讬专讜转 砖谞诪爪讗讬诐 砖诐 讛驻拽专 讜讗讬谉 讘讛诐 讙讝诇 讜讙诐 注专讬讜转 诇讬讻讗 讻讬 诪讚讘专 诪拽讜诐 住讻谞讛 讜讛讛讜诇讻讬诐 讘讜 诇讗 讬转注讜专专讜 讘转讗讜讛 砖诇 讝谞讜转 讻谉 讘讬转讜 砖诇 讬讜讗讘 诪谞讜拽讛 诪讙讝诇 讜注专讬讜转 讻诇讜诪专 砖讬讜讗讘 讗讬谞讜 诪爪讜讬 讘讘讬转讜 诇讛砖讙讬讞 注诇 讘谞讬 讘讬转讜 讗诇讗 讻诇 讬诪讬讜 讘诪诇讞诪讜转 注诐 讻诇 讝讛 讘谞讬 讘讬转讜 爪讚讬拽讬诐 讜砖诪讜专讬诐 诪讙讝诇 讜注专讬讜转.



"讜职讬讜止讗指讘 讬职讞址讬旨侄讛 讗侄转 砖讈职讗指专 讛指注执讬专", 讗指诪址专 专址讘 讬职讛讜旨讚指讛: 讗植驻执诇旨讜旨 诪讜止谞执讬谞值讬 讜职爪址讞址谞职转旨指讗 讟指注执讬诐, 驻旨指专执讬住 诇职讛讜旨 (讚讘专讬 讛讬诪讬诐 讗 讬讗, 讞). 拽砖讗 诪谞讗 诇讬讛 讛讗 讚讬诇诪讗 讬讞讬讛 讘诇讞诐 诇讘讚讜? 讜谞专讗讛 诇讬 讘住"讚 讚讗讬转讗 讘讙诪专讗 (诪讙讬诇讛 讻讞.) 专讘讬 讝讬专讗 讻讚 讛讜讜 诪砖讙专讬 诇讬讛 诪转谞讜转 诪讘讬 谞砖讬讗讛 诇讗 讛讜讛 诪拽讘诇 讗诪专 诇讛讜 诇讗 讘注讬转讜 讚讗讞讬讛 讚讻转讬讘 '砖讉讜止谞值讗 诪址转指旨谞止转 讬执讞职讬侄讛' (诪砖诇讬 讟讜, 讻讝) 讜讻讚 诪讝诪谞讜 诇讬讛 讛讜讛 讗讝讬诇 讗诪专 讗转讬讬拽讜专讬 诪转讬讬拽专讜 讘讬 砖谞诪爪讗 砖讛诐 谞讛谞讬诐 诪诪谞讬 讘诇讻转讜 诇讗讻讜诇 讗爪诇诐.
讜讛谞讛 讬讚讜注 讚讗诐 专讗讜讘谉 谞讜转谉 诇砖诪注讜谉 诪讝讜谉 讚讘专 讛讻专讞讬 讻诇讞诐 讜讻讬讜爪讗 诇讛砖讘讬注讜 诪专注讘讜谞讜 讝讛 讞砖讬讘 诪转谞讛 讜讬砖 讘讝讛 诪砖讜诐 '砖讉讜止谞值讗 诪址转指旨谞止转 讬执讞职讬侄讛' 讗讘诇 讗诐 砖讜诇讞 诇讜 诪讜转专讜转 砖讗讬谉 爪专讬讻讬谉 诇讜 诇专注讘讜谞讜 讗讬谉 讻讜谞转 专讗讜讘谉 诇讛讞讬讜转 讗转 砖诪注讜谉 讘讝讛 讻讬讜谉 讚讗讬谉 爪专讬讱 诇讛谉, 注诇 讻谉 讬砖 诇讜诪专 讚专讗讜讘谉 讗转讬讬拽讜专讬 诪转讬讬拽专 讘诪转谞讛 讝讜 砖砖讜诇讞 诇砖诪注讜谉 讜讻讛讗讬 讙讜谞讗 讙讚讜诇 诇讬讻讗 讘讝讛 诪砖讜诐 '砖讉讜止谞值讗 诪址转指旨谞止转 讬执讞职讬侄讛' 讜砖专讬 诇讬讛 诇砖诪注讜谉 诇拽讘诇诐 讜讻诪讜 砖讗诪专 专讘讬 讝讬专讗 '讗转讬拽讜专讬 诪转讬讬拽专讜 讘讬' 讚讛讜讗 讗讬谞讜 爪专讬讱 诇讗讻讬诇讛 砖讗讜讻诇 讗爪诇诐 讻诇诇 讜讬砖 诇讜 讘讘讬转讜 讜讛诐 讬讜讚注讬诐 砖讬砖 诇讜 讘讘讬转讜 诪讗讻诇 讻诪讜 诪讗讻诇 砖讗讜讻诇 讗爪诇诐 讜专拽 专讜爪讬诐 诇讛讝诪讬谞讜 诇讛转讬讬拽专 讘讜.
讜诇讻谉 讻讗谉 砖谞讗诪专 '讜职讬讜止讗指讘 讬职讞址讬旨侄讛 讗侄转 砖讈职讗指专 讛指注执讬专' 讗诐 谞讗诪专 砖讛讬讛 谞讜转谉 诇讛诐 诇讞诐 诇讞讬讜转诐 讗讬谉 讝讛 诪讞讬讛 诪诪砖 讻讬 讛讜讗 讙讜专诐 诇讛诪注讬讟 砖谞讜转 讞讬讬诐 砖诇讛诐 诪砖讜诐 讚讻转讬讘 '砖讉讜止谞值讗 诪址转指旨谞止转 讬执讞职讬侄讛' 讚讜拽 诪讬谞讛 讗诐 讗讬谞讜 砖讜谞讗 诪转谞讜转 讛专讬 讝讛 谞讜讙注 讘砖谞讜转 讞讬讬讜, 讜诇讻谉 驻讬专砖 专讘 讬讛讜讚讛 讚讛讜讛 砖诇讞 诇讛诐 诪讜转专讜转 讜讻诇 砖讛讜讗 诪讜转专讜转 诇讗 讞砖讬讘 诪转谞讛 讙诪讜专讛 讻讚讬 砖谞讜讛讙 讘讛 讚讬谉 '砖讉讜止谞值讗 诪址转指旨谞止转 讬执讞职讬侄讛' 讚讗驻砖专 讗转讬讬拽讬专讬 诪转讬讬拽专 讘讛讜 讜谞讞砖讘 讗爪诇讜 讻讗诇讜 讛讜讗 谞讛谞讛 诪讛诐.





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讘讜专 讜住讬专讛 讜讻讜' 讜讻砖讗诪专 诇讛诐 讚讜讚. 讛讻讬 讗讬转讗 讘讬专讜砖诇诪讬 驻"讗 讚住讜讟讛:





注专讜讱 诇谞专

讘讙诪专讗 转讛讗 诇讜讟讗 讜诇讗 转讛讗 诇讗讟讗: 驻讬专讜砖 诇驻讬 砖住讜祝 拽诇诇转 讞谞诐 诇砖讜讘 讗诇 讛诪拽诇诇. 讗讻谉 拽"拽 讛讗 讘诪讻讜转 (讚祝 讬"讗 注"讗) 讬诇驻讬谞谉 诪讚讜讚 砖拽诇诇转 讞讻诐 讗驻讬诇讜 讘讞谞诐 讛讬讗 讘讗讛 讜讗讬讱 砖讘讛 注诇 讚讜讚 拽诇诇转 讬讜讗讘 讜讙诐 诇诪讛 诇讗 讞诇讛 注诇 讬讜讗讘 讜讗讬讱 拽讗诪专 专讘 讬讛讜讚讛 讗诪专 专讘 讙讜驻讗 砖讗诪专 砖诐 讘诪讻讜转 讻谉 讛讻讗 讚讛讬讬谞讜 讚讗诪专讬 讗讬谞砖讬 诪砖讜诐 讚讞诇讛 注诇 讚讜讚 讛讗 讝讛 注"讻 诇讗讜 诪砖讜诐 拽诇诇转 讞谞诐 讛讬讛. 讜讬"诇 讚讛转诐 讗讬讬专讬 诪拽诇诇转 讞谞诐 砖诇讗 拽诇诇 讛讞讻诐 讗诇讗 诇诪讬 砖讬注讘讜专 讜诇讗 注讘专 砖讜诐 讗讚诐 讚讛转诐 讜讚讗讬 诇讗 砖讬讬讱 砖转砖讜讘 讗诇 专讗砖 讛诪拽诇诇 讻讬讜谉 砖诇讗 拽诇诇 诇砖讜诐 讗讚诐 讗诐 诇讗 讬注讘讜专 讜讗诐 讬注讘讜专 讗讬谉 讝讛 拽诇诇转 讞谞诐 讜讗注驻"讻 讞诇讛 注诇 专讗砖 讗讜转讜 讛讗讬砖 砖诪讬专讗转 讛拽诇诇讛 讚讜拽讗 诇讗 注讘专 讻谉 讛讬讛 讘讗讞讬转讜驻诇 讚讛讗 诪拽讜讚诐 砖拽诇诇 讚讜讚 诇讗 讗诪专 讗讘诇 讛讻讗 砖拽诇诇 讚讜讚 讗转 讬讜讗讘 注诇 砖讞讟讗 讜讻讬讜谉 砖讗讞"讻 拽讘诇 注讜谞砖 讗讞专 讗"讻 讛拽诇诇讛 讘诪拽讜诪讛 注讜诪讚转 专拽 砖诪注转讛 讛讜讗 讘讞谞诐 讜诇讻谉 讞诇讛 注诇 专讗砖 诪讬 砖拽诇诇 讘讞谞诐:



讗"诇 谞讬讝诇 讗讘谞专: 诇讗 砖讛讜讚讜 诇讜 讘讝讛 砖讗讘谞专 专讜爪讞 讛讬讛 注诇 砖讬讻讜诇 诇讛爪讬诇 讘讗讞讚 诪讗讘专讬讜 讜诇讗 讛爪讬诇 讚讗"讻 讗讬讱 讗诪专讬谞谉 诇拽诪谉 讘讜专 讜住讬专讛 讙专诪讜 诇讜 诇讗讘谞专 砖讬讛专讙 讜讻谉 讗诪专讬谞谉 诇注讬诇 (讚祝 讻' 注"讘) 砖谞注谞砖 注诇 砖砖讛讛 诪诇讻讜转 讘"讚 讘' 砖谞讬诐 讜诪讞爪讛 讛讗 诇驻"讝 讛讬讛 讘讚讬谉 讞讬讬讘 诪讬转讛 讗诇讗 讜讚讗讬 诇讗 讬讻讜诇 诇讛爪讬诇讜 讜讻诪讜 砖讗诪专 讗讘谞专 讙讜驻讗 诇拽诪谉 诇讗 讬讻讬诇讬 诇讬讛 讗诇讗 砖诇讗 讛讬讜 讬讻讜诇讬诐 诇讛专讜讙 讬讜讗讘 注诇 讝讛 砖讬讻讜诇 诇讜诪专 砖讘讚注转讜 讛讬讛 讬讻讜诇 诇讛爪讬诇讜 讜诇讗 讛爪讬诇:



讗诪专 专"讬 砖讚谞讜 讚讬谉 住谞讛讚专讬谉: 讗"诇 讛讗 讙诐 诇驻讬 讚注转讜 砖诇 讬讜讗讘 砖专讜爪讞 讛讜讗 砖诇讗 讻讚讬谉 讛诪讬转讜 砖讛讬讛 诇讜 诇讚讜谉 讗讜转讜 讘住讬讬祝 讻讚讬谉 专讜爪讞 讚讬"诇 讻讬讜谉 砖讙讜讗诇 讛讚诐 讛讬讛 讜讙讜讗诇 讛讚诐 砖诇讗 讬讻讜诇 诇讛诪讬转讜 讘诪讬转讛 讛讻转讜讘讛 讘讜 讬讻讜诇 诇讛诪讬转 讘讻诇 诪讬转讛 砖讬讻讜诇 讻讚讗诪专讬谞谉 诇注讬诇 (讚祝 诪"讛 注"讘) 讜讛讜讗 诇讗 讬讻讜诇 诇讛诪讬转讜 专拽 讘诪讬转转 注专诪讛 讝讜 砖砖讗诇 诇讜 讙讚诪转 讛讗讬讱 讞讜诇爪转 讻讬 讬专讗 驻谉 讬注诪讜讚 谞讙讚讜 讗讜 驻谉 讬爪讬诇 讗讜转讜 讚讜讚:



讘专砖"讬 讚"讛 讜讛砖诪讜注讛. 讻砖谞诪砖讞 砖诇诪讛: 诇驻讬 讛谞专讗讛 诪讛讻转讜讘 诇讗 讝讗转 讛讬转讛 讛砖诪讜注讛 专拽 诪讛 砖爪讜讛 讚讜讚 诇砖诇诪讛 诇谞拽讜诐 诪诪谞讜 讜讻诪讜 砖驻讬专砖 专砖"讬 讙讜驻讗 讘诪诇讻讬诐:



讘转讜住' 讚"讛 诪"讟 拽讟诇讬转讗. 讜讗"转 讜讛讗讬讱 谞转讞讬讬讘 讬讜讗讘: 讗讗讘谞专 诇"拽 诇讛讜 讻谉 讻讬讜谉 砖讘讗诪转 驻讟专讜 讗讜转讜 注"讬 讟注谞转讜 砖讞砖讘 砖讛讬讛 讬讻讜诇 诇讛爪讬诇讜 讘讗讞讚 诪讗讘专讬讜 讻诪讜 砖讗诪专讜 诇讜 谞讬讝诇 讗讘谞专 讗讘诇 注诇 注诪砖讗 砖诇讗 讗诪专讜 诇讜 讻谉 讜讗讚专讘讛 注诇 诪讛 砖讟注谉 砖诪讜专讚 讘诪诇讻讜转 讛讜讬 讛砖讬讘讜 诇讜 砖讗讻讬谉 讜专拽讬谉 讚专讬砖 住讘专讜 讛转讜住' 讻拽讜砖讬转诐 砖注诇 注诪砖讗 讛讬讛 讞讬讬讘 诪讬转讛 讜诇讻谉 讛拽砖讜 讛讗 诇讗 讛讜讬 讘讬讛 讛转专讗讛 讜注诇 讝讛 转讬专爪讜 讚讘讗诪转 讙诐 诪砖讜诐 注诪砖讗 诇讗 讛讬讛 讞讬讬讘 讗祝 砖诇讗 谞讝讻专 讘讙诪专讗:





驻转讞 注讬谞讬诐

讚讗专"讬 讗诪专 专讘 转' 讬诇讚讬诐 讛讬讜 诇讜 诇讚讜讚 讜讻诇谉 讘谞讬 讬驻"转 讜讻讜'. 注诪"砖 讘注谞讬讜转讬 讘讛讙讛讜转 讛专"诪 驻"讙 讚诪诇讻讬诐 讘住"讚:


砖讛谉 讘驻讛 讜诇讗 注砖讜 讜讻讜'. 注诪"砖 讛专讘 讙谞转 讜专讚讬诐 讬"讚 讻诇诇 讙' 住讬诪谉 讟' 讜诪讛 砖讻转讘转讬 讘注谞讬讜转讬 讘讚专砖讜转讬 讘住"讚:

